**वाणिज्य, आपूर्ति तथा उपभोक्ता संरक्षण विभाग**

**बबरमहल,  काठमाण्डौ**

**बजार अनुगमन सम्वन्धी जानकारी**

**२०७६ माघ १३ गते सोमवार**

विशेष अनुगमन : आज राजमार्ग केन्द्रित अनुगमनमा विभाग, खाद्य प्रविधि तथा गुण नियन्त्रण विभाग, जिल्ला प्रशासन धादिङ र स्थानीय तहका प्रतिनिधि समेतको संयुक्त टोलीले धादिङ जिल्लाको राजमार्ग छेउका ६ वटा होटल एवं ३ वटा खाद्यन्न पसलको अनुगमन गरेको छ ।

सो क्रममा म्याद गुज्रेका सामानहरु नष्ट गर्नुको अलावा खरिद विल नभएको र असहयोग गरेको आधारमा ४ वटा फर्मलाई जम्मा रु. ५०,०००।०० जरिवाना पनि गरिएको छ ।

नियमित अनुगमन: त्यस्तै नियमित अनुगमनमा खटिएको टोलीले टोखा र कालिमाटी क्षेत्रका विभिन्न ५ वटा फर्मको अनुगमन गरी २ फर्ममा रु ९४० वरावरको सामान फिर्ता गर्न लगाइएको तथा ३ वटा पसललाई गरी रु १,०५,०००।०० जरिवाना गरिएको छ ।